**НҮҮРСНИЙ ГЭРЭЭНИЙ СТАНДАРТЫГ ТОГТООХ,**

**МӨРДҮҮЛЭХ ЖУРАМ**

# **НЭГ. НИЙТЛЭГ ҮНДЭСЛЭЛ**

* 1. Энэхүү журмаар Биржийн “Арилжааны журам” болон “Уул уурхайн бүтээгдэхүүний бүртгэл, арилжаа, төлбөр тооцооны журам”-д нийцүүлэн нүүрсний гэрээг стандартчилах, гэрээний стандартыг мөрдүүлэхтэй холбоотой харилцааг зохицуулна.
	2. Энэхүү журмыг Биржийн гишүүн, харилцагч, итгэмжлэгдсэн агуулах, терминал, итгэмжлэгдсэн лаборатори, төлбөр гүйцэтгэгч банк, болон бусад оролцогчид дагаж мөрдөнө.
	3. Энэ журамд нарийвчлан заагаагүй харилцааг холбогдох тусгайлсан журмаар зохицуулна.

# **ХОЁР. ГЭРЭЭНИЙ ҮНДСЭН НӨХЦӨЛ**

## **СПОТ ГЭРЭЭНИЙ ҮНДСЭН НӨХЦӨЛ**

* + 1. Нүүрсний спот гэрээний арилжааг нийтээр амрах тэмдэглэлт болон баярын өдрүүдээс бусад өдрүүдэд 10.30-16.00 цагийн хооронд зохион байгуулна.
		2. Спот гэрээний дагуу нийлүүлэх нүүрс нь хорт бодисын агууламж нь хүлээн зөвшөөрөгдөх хэмжээнээс хэтрээгүй, Монгол улсын “Нүүрс, нүүрсэн бүтээгдэхүүний ангилал MNS 6457:2022” стандартад заасан төрөл, ангилал, чанарын үзүүлэлттэй дараах нүүрс байна:
			1. энэ журмын Хавсралт 1-д заасан баяжуулсан хатуу коксжих нүүрс;
			2. энэ журмын Хавсралт 2-д заасан баяжуулсан сул коксжих нүүрс;
			3. энэ журмын Хавсралт 3-д заасан дэгдэмхий бодис дунд, коксжих нүүрс;
			4. энэ журмын Хавсралт 4-д заасан 1/3 коксжих нүүрс;
			5. энэ журмын Хавсралт 5-д заасан эрчим хүчний нүүрс;
			6. Биржийн бүртгэсэн бусад нүүрс.
		3. Нүүрсний спот гэрээний хаагдах хугацаа ажлын өдөр байна.
		4. Нүүрсний спот гэрээгээр арилжих нүүрсний 1 багц нь 6400 тонн байх ба нэг удаагийн захиалгын дээд хэмжээ 50 багц байна.
		5. Нүүрсний спот гэрээний үнэ “Уул уурхайн бүтээгдэхүүний бүртгэл, арилжааны журам”-ын …. д заасны дагуу тогтоно.
		6. Нүүрсний спот гэрээний үнийг төгрөг эсхүл гадаад валютаар илэрхийлнэ.
		7. Нүүрсний спот гэрээний үнийн хамгийн бага өөрчлөлтийн хэмжээ тонн тутамд 50 цент эсхүл 5 юань байна.
		8. Нүүрсний спот гэрээний арилжааны дэнчингийн хэмжээг “Уул уурхайн бүтээгдэхүүний бүртгэл, арилжааны журам”-д заасны дагуу тогтооно.
		9. Уул уурхайн бүтээгдэхүүний биржийн тухай хуулийн 12.6-д заасны дагуу спот гэрээгээр арилжаалах нүүрс нь биржийн итгэмжлэгдсэн агуулах, терминалд байршиж, бүртгэгдсэн байна.
		10. Нүүрсийг Биржийн итгэмжлэгдсэн агуулах, терминалд хүргэх ажиллагааг энэ журамд заасны дагуу гүйцэтгэнэ.
		11. Спот гэрээгээр арилжигдах нүүрс нь биржээр арилжаалагдсанаас хойш 30 хоногийн дотор биет байдлаар худалдан авагчид хүргэгдэнэ.
		12. Нүүрсний спот гэрээний үсгэн код нь … байна.

## **ФОРВАРД ГЭРЭЭНИЙ ҮНДСЭН НӨХЦӨЛ**

* + 1. Нүүрсний форвард гэрээний арилжааг нийтээр амрах тэмдэглэлт болон баярын өдрүүдээс бусад өдрүүдэд 10-17 цагийн хооронд зохион байгуулна.
		2. Нүүрсний форвард гэрээ нь биет хүргэлтийн нөхцөлтэй байна.
		3. Нүүрсний форвард гэрээний хаагдах хугацаа 1-12 сар байна.
		4. Форвард гэрээний дагуу нийлүүлэх нүүрс нь хорт бодисын агууламж нь хүлээн зөвшөөрөгдөх хэмжээнээс хэтрээгүй, Монгол улсын “Нүүрс, нүүрсэн бүтээгдэхүүний ангилал MNS 6457:2022” стандартад заасан төрөл, ангилал, чанарын үзүүлэлттэй дараах нүүрс байна.
			1. энэ журмын Хавсралт 1-д заасан баяжуулсан хатуу коксжих нүүрс;
			2. энэ журмын Хавсралт 2-д заасан баяжуулсан сул коксжих нүүрс;
			3. энэ журмын Хавсралт 3-д заасан дэгдэмхий бодис дунд, коксжих нүүрс;
			4. энэ журмын Хавсралт 4-д заасан 1/3 коксжих нүүрс;
			5. энэ журмын Хавсралт 5-д заасан эрчим хүчний нүүрс;
			6. Биржийн бүртгэсэн бусад нүүрс.
		5. Нүүрсний форвард гэрээгээр арилжих нүүрсний 1 багц нь 6400 тонн байх ба нэг удаагийн захиалгын дээд хэмжээ 50 багц байна.
		6. Нүүрсний форвард гэрээний үнэ “Уул уурхайн бүтээгдэхүүний бүртгэл, арилжааны журам”-д заасны дагуу тогтоно.
		7. Нүүрсний форвард гэрээний үнийг төгрөг эсхүл гадаад валютаар илэрхийлнэ.
		8. Нүүрсний форвард гэрээний үнийн хамгийн бага өөрчлөлтийн хэмжээ тонн тутамд 50 цент эсвэл 5 юань байна.
		9. Нүүрсний форвард гэрээний үнийн өөрчлөлтийн хязгаарыг “Уул уурхайн бүтээгдэхүүний бүртгэл, арилжааны журам”-д заасны дагуу тогтооно.
		10. Нүүрсийг хүлээлцэх цэг нь Биржийн итгэмжлэгдсэн агуулах, терминал байна.
		11. Нүүрсийг Биржийн итгэмжлэгдсэн агуулах, терминалд хүргэх ажиллагааг энэ журамд заасны дагуу гүйцэтгэнэ.
		12. Нүүрсний форвард гэрээний арилжааны дэнчингийн хэмжээг “Уул уурхайн бүтээгдэхүүний бүртгэл, арилжааны журам”-д заасны дагуу тогтооно.
		13. Нүүрсний форвард гэрээний үсгэн код нь … байна.

## **ФЬЮЧЕРС ГЭРЭЭНИЙ ҮНДСЭН НӨХЦӨЛ**

* + 1. Нүүрсний фьючерс гэрээний арилжааг нийтээр амрах тэмдэглэлт болон баярын өдрүүдээс бусад өдрүүдэд 10-13 цагийн хооронд зохион байгуулна.
		2. Биет хүргэлтийн нөхцөлтэй фьючерсийн гэрээний дагуу нийлүүлэх, Монгол улсын “Нүүрс, нүүрсэн бүтээгдэхүүний ангилал MNS 6457:2022” стандартад заасан төрөл, ангилалд багтсан баяжуулсан хатуу болон сул коксжих нүүрсэнд тавигдах чанарын шаардлага, чанарын зөрүүд тооцох үнийн нэмэгдэл, бууралтын хэмжээг энэ журмын Хавсралт 1 болон 2-д заасны дагуу тогтооно.
		3. Нүүрсний фьючерсийн гэрээ нь биет хүргэлтийн нөхцөлтэй байна.
		4. Нүүрсний фьючерсийн гэрээний хаагдах хугацаа 1-12 сар байна.
		5. Нүүрсний фьючерсийн гэрээгээр арилжих нүүрсний 1 багц нь 6400 тонн байх ба нэг удаагийн захиалгын дээд хэмжээ 50 багц байна.
		6. Нүүрсний фьючерсийн гэрээний үнийг төгрөг эсхүл гадаад валютаар илэрхийлнэ.
		7. Нүүрсний фьючерсийн гэрээний үнийн хамгийн бага өөрчлөлтийн хэмжээ тонн тутамд 50 цент эсвэл 5 юань байна.
		8. Нүүрсний фьючерсийн гэрээний үнийн өөрчлөлтийн хязгаар, дэнчин, позицийн хязгаарыг “Үүсмэл үнэт цаасны клиринг, эрсдэлийн удирдлагын журам”-д заасны дагуу тогтооно.
		9. Нүүрсний фьючерсийн гэрээ арилжаалах сүүлийн өдөр нь гэрээ хаагдах сарын 10 дахь арилжааны өдөр байна.
		10. Нүүрсний хүргэлт хийх сүүлийн өдөр нь гэрээ арилжаалах сүүлийн өдрөөс хойш 3 дахь арилжааны өдөр байна.
		11. Нүүрсийг хүлээлцэх цэг нь Биржийн итгэмжлэгдсэн агуулах, терминал байна.
		12. Гэрээний өдөр тутмын ашиг, алдагдлыг тооцоход ашиглах төлбөр тооцоо хийх үнэ нь тухайн өдөр арилжигдсан гэрээний үнийн жигнэсэн дундаж үнэ байна.
		13. Нүүрсний фьючерсийн гэрээний үсгэн код нь … байна.

# **ГУРАВ. ТЭЭВЭРЛЭЛТ, ХАДГАЛАЛТ, ЧАНАРЫН ХЯНАЛТ, ТӨЛБӨР ТООЦОО**

## ***Тээвэрлэлт***

* 1. Нүүрсийг итгэмжлэгдсэн агуулах, терминалд хүргэх ажиллагааг гаалийн итгэмжлэгдсэн тээвэрлэгчийн эрхтэй, Биржийн итгэмжлэгдсэн тээвэрлэгч байгууллага гүйцэтгэнэ.
	2. Худалдагч нь нүүрсийг агуулах, терминалд хүргэхээс хуанлийн 14-өөс доошгүй хоногийн өмнө итгэмжлэгдсэн тээвэрлэгчид захиалга өгч, гэрээг байгуулсан байна.
	3. Худалдагч нь хүргэлт хийх тээврийн хэрэгслийн дугаар, хүргэлтийн маршрут, бүтээгдэхүүн, тоо хэмжээ, агуулах, терминалд очих хугацааны талаар итгэмжлэгдсэн агуулах, терминалд нүүрсийг хүргэхээс 3 хоногийн өмнө мэдэгдэнэ.
	4. Итгэмжлэгдсэн тээвэрлэгч нь нүүрсийг ачиж, тээвэрлэлт хийж эхэлснээс хойш итгэмжлэгдсэн агуулах, терминалд буулгаж, агуулахын баримт үйлдэх хүртэл хугацаанд нүүрсний бүрэн бүтэн байдлыг хариуцна.
	5. Итгэмжлэгдсэн тээвэрлэгч нь нүүрсийг итгэмжлэгдсэн агуулах, терминалд хүргэн энэ журмын Хавсралт 6-г үйлдэн Биржид бичгээр болон цахимаар ирүүлнэ.

## ***Агуулахын баримт, хадгалалт***

* 1. Итгэмжлэгдсэн агуулах, терминал нь нүүрсийг хүлээн авах, агуулахаас ачилт хийж дуусах хүртэлх үйл ажиллагааг хариуцна.
	2. Итгэмжлэгдсэн агуулах, терминал нь нүүрсийг хадгалахдаа үндэсний холбогдох стандартад заасан хадгалалтын нөхцөлийг баримталж ажиллана.
	3. Итгэмжлэгдсэн агуулах, терминал нь нүүрсийг хүлээн авч, энэ журмын Хавсралт 7-г үйлдэн Биржийн агуулахын системд хүлээн авсан нүүрсний мэдээллийг оруулна.
	4. Итгэмжлэгдсэн агуулах, терминал нь хадгалуулах нүүрсийг хүлээн авахдаа гарал үүслийн бичгийг худалдагчаас шаардах, итгэмжлэгдсэн лабораториор хадгалах дээж авахуулах, сорилт, шинжилгээ хийлгэх үйл ажиллагааг зохион байгуулна. Агуулах, терминал нь уг сорилт, шинжилгээний дүнг Биржийн агуулахын системд оруулна.
	5. Итгэмжлэгдсэн агуулах, терминал нь энэ журмын 3.8-д заасны дагуу хүлээн авсан нүүрсний ачилтыг хийн худалдан авагчид хүлээлгэн өгөх үед энэ журмын Хавсралт 8-г үйлдэн Биржийн агуулахын системд хүлээлгэн өгсөн нүүрсний мэдээллийг оруулна.
	6. Спот гэрээгээр арилжаалах нүүрсийг дуудлага арилжаа эхлэхээс ажлын 7 өдрийн өмнө итгэмжлэгдсэн агуулах, терминал хүлээн авч, Биржийн агуулахын системд бүртгүүлсэн байна. Уг хугацаанаас хойш Биржийн агуулахын системд бүртгэгдсэн нүүрсийг дараагийн дуудлага арилжаанд оруулна.
	7. Итгэмжлэгдсэн агуулах, терминал нь бүтээгдэхүүнийг хүлээн авч, бүртгэх, бүртгэлээс хасах хөдөлгөөнийг бүртгэх “Агуулахын программ”-тэй байх бөгөөд программын бүртгэл, агуулахын баримт хөтлөлтийг Биржид шалгуулах үүрэгтэй.

## ***Төлбөр тооцоо***

* 1. Гишүүн нь хүргэлт хийх тохиолдолд тонн тутамд ………….тооцсон хүргэлтийн дэнчинг Биржийн дансанд байршуулна.
	2. Худалдан авагч нь өөрийн буруугаас нүүрсийг агуулах, терминалаас тогтоосон хугацаанд хүлээн аваагүй тохиолдолд алданги төлөх бөгөөд алдангийг дараах байдлаар тооцно:
		1. өмчлөгчийн тухайн өдөр хүлээн авбал зохих бүтээгдэхүүний тоо хэмжээг зохих алдангийн хэмжээгээр үржүүлж, хүлээн авч эхэлбэл зохих өдрөөс тухайн өдөр хүртэлх хоног тутам тооцно;
		2. Өмчлөгч нь бүтээгдэхүүнийг хүлээн авах хүртэл хугацааны алдангийг хугацаа хожимдуулсан хоногоор тооцон агуулах, терминалд төлнө.
	3. Алдангийн төлбөр нь тонн тутамд .... байна.
	4. Чанарын шинжилгээ хийх үйлчилгээний төлбөрийг итгэмжлэгдсэн агуулах, терминал нь худалдагчаас хүлээн авч, итгэмжлэгдсэн лабораторид шилжүүлнэ.
	5. Бирж нь нүүрсний хүргэлт, дээж, шинжилгээ, хадгалалт болон бусад үйлчилгээтэй холбоотой төлбөрийн мэдээллийг нийтэд мэдээлнэ.

## ***Чанарын хяналт***

* 1. Итгэмжлэгдсэн агуулах, терминал нь итгэмжлэгдсэн лабораторитой чанарын шинжилгээ хийлгэх гэрээ байгуулах бөгөөд уг гэрээнд өдрийн болон шөнийн цагийн үйлчилгээний төлбөр, агуулах, терминалд хүлээн авах нүүрсний талаарх мэдээллийг лабораторид мэдэгдэх арга, шинжилгээний тоо, шинжилгээний дүгнэлт гаргах хугацаа, итгэмжлэгдсэн лаборатори нь агуулах, терминалд цагтаа ирээгүйгээс үүсэх аливаа хохирлын талаар түүний хүлээх үүрэг хариуцлагын талаар тус тус тусгана.
	2. Итгэмжлэгдсэн агуулах, терминал нь худалдагчаас бүтээгдэхүүн хүргэх мэдэгдэл хүлээн авсны дараа Чанарын шинжилгээ хийх гэрээнд заасан энэ журмын 3.18-д заасан мэдээллийн талаар итгэмжлэгдсэн лабораторид мэдэгдэнэ.
	3. Нүүрсийг агуулах, терминалд хүлээн авч, овоолго хийх үед үндэсний холбогдох стандартад заасан аргачлалын дагуу дээж авна.
	4. Итгэмжлэгдсэн агуулах, терминал нь нүүрсийг агуулах, терминалд хүлээн авах болон агуулахаас ачилт хийх үеийн жинг вагоны эсхүл автомашины жинг хэмжих замаар тооцно. Итгэмжлэгдсэн агуулах, терминал нь итгэмжлэгдсэн лабораторийн гаргасан нүүрсний чийгийн агуулгын сорилтын дүнд үндэслэн энэ журмын Хавсралт 1-5-ын дагуу нүүрсний жинг тооцоолох бөгөөд уг жинд үндэслэн “Биржээр арилжих уул уурхайн бүтээгдэхүүнийг хүлээн авах баримт” (цаашид “агуулахын баримт” гэх)-ыг олгоно.
	5. Итгэмжлэгдсэн лаборатори нь агуулах, терминалд хүлээн авсан нүүрсний чанарын шинжилгээг хийж дууссаны дараа шинжилгээний дүгнэлтийн эх хувийг агуулах, терминалд, хуулбар хувийг Бирж болон худалдагчид хүргүүлнэ.
	6. Итгэмжлэгдсэн лабораторийн сорилт, шинжилгээний үр дүнгийн хуудаст дээжийн мэдээлэл, сорилт, шинжилгээг гүйцэтгэсэн стандарт, шинжилгээ хийсэн үзүүлэлт, зөвшөөрөгдөх хэмжээ, хэмжих нэгж, үр дүнг тусгасан байна.
	7. Итгэмжлэгдсэн агуулах, терминал нь нүүрсний чанар, гарал үүслийн гэрчилгээ, болон холбогдох бусад материалд хяналт шалгалт хийнэ.
	8. Гэрээний дагуу нийлүүлэх нүүрсийг агуулах, терминалд хүлээн авсан баримтыг хүргэлт хийх сүүлийн өдрөөс хойш арилжааны …… өдрийн дотор бүртгэлээс хасна.
	9. Худалдан авагч нь агуулах, терминалаас ачилт хийхээс 3 хоногийн өмнө энэ талаар итгэмжлэгдсэн агуулах, терминалд мэдэгдэх бөгөөд агуулахын баримтыг бүртгэлээс хассанаас хойш ажлын …. өдрийн дотор нүүрсийг агуулах, терминалаас хүлээн авна.
	10. Итгэмжлэгдсэн агуулах, терминал нь нүүрсийг агуулах, терминалаас ачих үед чийгийн агуулгын сорилтын бодит дүнг худалдан авагчид хүлээлгэн өгч, агуулахын баримтын бүртгэлд үндэслэн чанарын шинжилгээний дүгнэлтийг гаргаж өгнө.

Итгэмжлэгдсэн агуулах, терминал нь итгэмжлэгдсэн лабораторийн гаргасан нүүрсний чийгийн агуулгын сорилтын бодит дүн болон энэ журмын Хавсралт 1-5-д үндэслэн агуулах, терминалаас ачих нүүрсний жинг тооцоолох бөгөөд гэрээнд заасан хэмжээтэй тэнцэхүйц нүүрсийг агуулах, терминалаас ачна.

* 1. Худалдан авагч нь нүүрсний чийгийн агуулгын сорилтын бодит дүнг хүлээн зөвшөөрөхгүй тохиолдолд газар дээрх шинжилгээг хийлгэх эрхтэй байна. Шинжилгээний үр дүн нь агуулах, терминалаас ачих нүүрсний жинг тооцоолох үндэслэл болно. Итгэмжлэгдсэн лабораторийг худалдан авагч болон агуулах, терминал харилцан зөвшилцсөний үндсэн дээр сонгоно. Худалдан авагч болон агуулах, терминал нь лабораторийг сонгож чадаагүй бол Бирж лабораторийг томилох бөгөөд шинжилгээний төлбөрийг худалдан авагч хариуцна.
	2. Чанарын маргаанаас шалтгаалан агуулах, терминалаас ачилт хийгээгүй тохиолдолд худалдан авагч нь итгэмжлэгдсэн агуулах, терминалтай хэлэлцээр хийж ачилтыг түр хойшлуулж болно. Хэлэлцээр амжилтгүй болсон тохиолдолд худалдан авагч нь гэрээний дагуу нийлүүлэх нүүрсний агуулахын баримтыг бүртгэлээс хассанаас хойш ажлын …….. өдрийн дотор давтан шинжилгээ хийлгэх хүсэлтийг Биржид бичгээр гаргана. Давтан шинжилгээ хийлгэх хүсэлтэд агуулах, терминалын нэр, чингэлэгт нүүрсний байршил, тоо хэмжээ, чанарын үзүүлэлт, холбоо барих хаяг болон шаардлагатай бусад мэдээллийг тусгаж, албан ёсны тамга, тэмдэг дарж баталгаажуулсан байна.
	3. Худалдан авагч нь заасан хугацаанд тогтоосон журмын дагуу давтан шинжилгээ хийлгэх хүсэлт гаргаагүй тохиолдолд агуулах, терминалаас ачсан нүүрсний чанарыг хүлээн зөвшөөрсөн гэж үзнэ. Давтан шинжилгээг Биржээс томилсон итгэмжлэгдсэн лаборатори гүйцэтгэх бөгөөд давтан шинжилгээний төлбөрийг худалдан авагч хариуцна.
	4. Энэ журмын 3.30-д заасны дагуу давтан шинжилгээ хийлгэхэд худалдан авагч нь дээж авах болон хадгалах дээж авахдаа дараах хоёр аргын аль нэгийг сонгон хэрэглэж болно:
		1. нүүрсийг агуулах, терминалаас гаргах үед үндэсний холбогдох стандартад заасан аргачлалын дагуу дээж авах болон хадгалах дээж авах; эсхүл
		2. нүүрсийг агуулах, терминалаас гаргалгүй дээж авах.

Дээжийн шинжилгээний үр дүн нь маргааныг шийдвэрлэх үндэслэл болно. Дээжийн шинжилгээний үр дүн болон чанарын шинжилгээний үр дүн зөрүүтэй бөгөөд уг зөрүү нь дотоодын стандартаар тогтоосон стандарт хазайлтын хүрээнд багтах тохиолдолд дээжийн шинжилгээний үр дүн нь маргааныг шийдвэрлэх үндэслэл болно.

Дээжийн шинжилгээний үр дүн нь чанарын шинжилгээний үр дүнтэй нийцэж байгаа тохиолдолд холбогдох үйлчилгээний (шинжилгээний төлбөр, томилолтын зардал гэх мэт) төлбөр болон учирсан хохирлыг худалдан авагч хариуцах бөгөөд бусад тохиолдолд агуулах, терминал хариуцна.

* 1. Гэрээний дагуу нийлүүлэх нүүрсийг агуулах, терминалаас ачих тохиолдолд худалдан авагч нь агуулахын баримтыг бүртгэлээс хассанаас хойш …… хоногийн дотор нүүрсийг агуулах, терминалаас хүлээн авч ачилт хийнэ. Агуулах, терминал нь агуулахын баримтыг бүртгэлээс хассанаас хойш …… хоногийн дотор ачилтыг эхлүүлэх бөгөөд тээврийн зардал болон учирсан хохирлын дүнг худалдан авагчтай тохиролцох ба худалдан авагчийн хүсэлтийн дагуу хүргэлтийн үйлчилгээ үзүүлж болно.

Агуулах, терминал нь бүтээгдэхүүнийг агуулах, терминалаас ачихдаа гэрээнд заасан стандартыг баримтлах бөгөөд чанарын шинжилгээний дүгнэлтийг худалдан авагчид хүлээлгэн өгнө. Уг шинжилгээний дүгнэлт нь үнийн нэмэгдэл, бууралтыг тооцох үндэслэл болно.

* 1. Нүүрсийг агуулах, терминалаас ачих үед агуулах, терминал нь худалдан авагчийн хяналтан дор дээж авах бөгөөд талууд дээжийг баталгаажуулсны дараа битүүмжилж, ачааг илгээснээс хойш 30 хоногийн хугацаанд хадгална.

# **ДӨРӨВ. БУСАД**

* 1. Бирж нь энэхүү журмын хэрэгжилтэд хяналт тавих бөгөөд холбогдох журамд заасан үндэслэл, чиглэлийн дагуу хяналт, шалгалтын үйл ажиллагааг зохион байгуулна.
	2. Бирж клирингийн байгууллагатай зөвшилцөн гэрээний нөхцөлийг өөрчлөх, нэмэлт болон нэмэлт өөрчлөлт оруулах эрхтэй байна.
	3. Журамд хоёрдмол утга гарсан тохиолдолд Бирж нь хүчин төгөлдөр хууль тогтоомжид нийцүүлэн тайлбарлах эрхтэй байна.
	4. Энэхүү журмыг 2023 оны 7 дугаар сарын 1-ний өдрөөс эхлэн дагаж мөрдөнө.

# **Хавсралт 1:**

## **Гэрээний дагуу нийлүүлэх баяжуулсан хатуу коксжих нүүрсний чанарын стандарт**

### **Агуулга, хамрах хүрээ**

* 1. Энэхүү журамд заасан стандарт нь Биржээр арилжаалах коксжих нүүрсний чанарын шаардлага, сорилтын арга аргачлал, шинжилгээний журам, тээвэрлэлтийн шаардлага зэргийг тогтооно.
	2. Энэхүү стандартад заасан коксжих нүүрс гэж баяжуулах үйлдвэрт угааж, усгүйжүүлсэн, кокс гаргах авах үйлдвэрлэлийн чанарын шаардлагыг хангасан нүүрсийг ойлгоно.
	3. Энэхүү стандарт нь Биржийн коксжих нүүрсний фьючерсийн гэрээний дагуу нийлүүлэх стандарт бүтээгдэхүүн болон орлуулах бүтээгдэхүүнд хамаарна.

### **Иш татсан журам, стандарт**

Стандартад дараах эш татсан баримтуудыг хэрэглэнэ. Он заасан эшлэлийн хувьд зөвхөн эш татсан хэвлэлийг хэрэглэнэ. Он заагаагүй эшлэлийн хувьд тухайн стандартын хамгийн сүүлийн хэвлэлийг дагаж мөрдөнө.

*ISO 11760 Нүүрсний ангилал*

*MNS 6456 Нүүрсний ангилал*

*GB/T 5751 Хятад улсын нүүрсний ангилал*

*ASTM D388 Нүүрсний стандарт ангилал*

*ASTM D3172 Standard Practice For Proximate Analysis Of Coal And Coke*

*GB/T 212 Нүүрсний техник шинжилгээний аргууд*

*MNS 0652 Хүрэн, чулуун нүүрс, антрацит ба шатах занар. Үнслэг тодорхойлох арга*

*MNS 0654 Хүрэн, чулуун нүүрс, антрацит. Дэгдэмхий бодисын гарцыг тодорхойлох*

*MNS 0655 Хүрэн, чулуун нүүрс, антрацит ба шатах занар. Чийгийг тодорхойлох арга*

*MNS ISO 351 Хатуу эрдэс түлш. Хүхрийн хэмжээг тодорхойлох*

*MNS ISO 15585 Хатуу нүүрс. Барьцалдах (бөсөх) чанар тодорхойлох*

*MNS 3663 Хүрэн болон чулуун нүүрс, антрацит. Гарал үүсэл болон технологийн параметрүүдээр ангилах*

*MNS 2920 Нүүрс. Нэр томьёо, тодорхойололт*

*MNS GB/T 474 Нүүрсний дээж бэлтгэх арга*

*MNS ISO 7404-5 Нүүрсний витринитийн гэрэл ойлтыг микроскопоор тодорхойлох арга*

*MNS ISO 501; GB/T 5448 Нүүрсний харимхай үеийн зузааныг тодорхойлох*

### **Нэр томьёо, тодорхойлолт**

Энэхүү стандартад MNS 2920-д заасан нэр тоьёо, тодорхойлолтыг хэрэглэнэ.

### **Чанарын шаардлага**

#### Стандарт бүтээгдэхүүний чанарт тавих шаардлага

|  |  |
| --- | --- |
| **Параметрүүд** | **Чанарын үзүүлэлтүүд** |
| Ash (Ad)Үнслэг | 10.8% |
| Sulfur (St,d)Нийт хүхэр | 0.75% |
| Volatiles (Vdaf)Дэгдэмхий бодисын гарц | [24.0%, 28.0%] |
| Caking Index (GR.I)Бөсөх индекс (Барьцалдах чанар) | Агуулах, терминалд хүлээн авах үед ≥75 | Агуулах, терминалаас ачилт хийх ≥65 |
| Maximum Plastometric Thickness (Y)Харимхай үеийн зузаан |  |
| Experimental coke oven produced coke strength after reaction (CSR)Коксын зууханд халаасны дараах хатуу хэсгүүдийн хоорондын бат бөх чанар | [………, …………..] |

#### Орлуулах бүтээгдэхүүний чанарын зөрүүд тооцох үнийн нэмэгдэл, бууралт

|  |  |  |
| --- | --- | --- |
| **Параметрүүд** | **Зөвшөөрөгдөх хэмжээ** | **Нэмэгдэл / Бууралт (юань, эсхүл доллар/тонн)** |
| Ash (Ad)Үнслэг | <12.0% | (10.8%, 12.0%] | …. үнийн бууралт |
| (10.5%, 10.8%) | - |
| ≤10.5% | …. үнийн нэмэгдэл |
| Sulfur (St,d)Нийт хүхэр | ≤1.50% | (0.75%, 1.50%] | 0.01%-иар нэмэгдэх бүрт …….-ын бууралт |
| [0.70%, 0.75%) | 0.01%-иар буурах бүрт …….-ын нэмэгдэл |
| 0.70 | 0.70%-ийг суурь болгон авна |
| Volatiles (Vdaf)Дэгдэмхий бодисын гарц | [24.0%, ….%] | (28.0%, ….%] | …. бууралт |
| Experimental coke oven produced coke strength after reaction (CSR)Коксын зууханд халаасны дараах хатуу хэсгүүдийн хоорондын бат бөх чанар |  |  |  |

#### Нүүрсний витринитийн санамсаргүй гэрэл ойлтын стандарт хазайлт нь ….-аас ихгүй байна.

#### Витринитийн гэрэл ойлтын дээд үзүүлэлт нь нүүрсний 70 ба түүнээс дээш хувьд …. байна.

#### Нийт чийгийн агуулгын дээд хэмжээ 8 хувь байх ба уг хэмжээнээс хэтэрсэн тохиолдолд жинг дараах томьёогоор хөрвүүлэн тооцно:

$$Хөрвүүлсэн жин\_{100 багц тутам}=\frac{6400 тонн\*(1-8\%)}{1-чийгийн бодит агуулгын сорилтын бодит дүн}$$

### **Сорилтын арга аргачлал, шинжилгээний журам**

* 1. Нүүрснээс дээж авч бэлтгэхэд *MNS GB/T 474* стандартыг баримтална.
	2. Нийт чийгийн агуулга, үнсний гарц, болон дэгдэмхий бодисын гарцыг *GB/T 212* стандартад заасны дагуу тодорхойлно.
	3. Нийт хүхрийн хэмжээг *MNS ISO 351* стандартад заасны дагуу тодорхойлно.
	4. Барьцалдах чанарыг *MNS ISO 15585* стандартад заасны дагуу тодорхойлно.
	5. Харимхай үеийн зузааныг *MNS ISO 501 болон GB/T 5448* стандартад заасны дагуу тодорхойлно.
	6. Нүүрсний витринитийн санамсаргүй гэрэл ойлт, болон витринитийн гэрэл ойлтын дээд үзүүлэлтийг *MNS ISO 7404-5* стандартад заасны дагуу тодорхойлно.
	7. Нүүрсний витринитийн санамсаргүй гэрэл ойлтын стандарт хазайлтыг …. стандартад заасны дагуу тодорхойлно.
	8. Коксын урвалын индекс (CRI) болон урвалын дараах бат бөх чанарыг (CSR) …. стандартад заасны дагуу тодорхойлно.
	9. Тоон утгыг орон ахиулах, болон илэрхийлэхэд ….. стандартыг баримтална.

### **Тээвэрлэлтийн шаардлага**

Баяжуулсан коксжих нүүрсийг Биржийн “Итгэмжлэлийн журам”-д заасан шаардлагыг хангасан тээврийн хэрэгслээр тээвэрлэнэ.

# **Хавсралт 2:**

## **Гэрээний дагуу нийлүүлэх баяжуулсан сул коксжих нүүрсний чанарын стандарт**

### **Чанарын шаардлага**

#### Стандарт бүтээгдэхүүний чанарт тавих шаардлага

|  |  |
| --- | --- |
| **Параметрүүд** | **Чанарын үзүүлэлтүүд** |
| Ash (Ad)Үнслэг | 9.5% |
| Sulfur (St,d)Нийт хүхэр | 0.75% |
| Volatiles (Vdaf)Дэгдэмхий бодисын гарц | [28, 37] |
| Caking Index (GR.I)Бөсөх индекс (Барьцалдах чанар) | Агуулах, терминалд хүлээн авах үед ≥75 | Агуулах, терминалаас ачилт хийх ≥65 |

#### Орлуулах бүтээгдэхүүний чанарын зөрүүд тооцох үнийн нэмэгдэл, бууралт

|  |  |  |
| --- | --- | --- |
| **Параметрүүд** | **Зөвшөөрөгдөх хэмжээ** | **Нэмэгдэл / Бууралт (юань, эсхүл доллар/тонн)** |
| Ash (Ad)Үнслэг | <12.0% | (9.5%, 12%] | …. үнийн бууралт |
| (9%, 9.5%) | - |
| ≤9% | …. үнийн нэмэгдэл |
| Sulfur (St,d)Нийт хүхэр | ≤1.50% | (0.75%, 1.5%] | 0.01%-иар нэмэгдэх бүрт …….-ын бууралт |
| [0.70%, 0.75%) | 0.01%-иар буурах бүрт …….-ын нэмэгдэл |
| <0.70 | 0.70%-ийг суурь болгон авна |
| Volatiles (Vdaf)Дэгдэмхий бодисын гарц | [28.0%, ……%] | (37%, ….%] | …. бууралт |

# **Хавсралт 3:**

## **Гэрээний дагуу нийлүүлэх дэгдэмхий бодис дунд, коксжих нүүрсний чанарын стандарт**

### **Чанарын шаардлага**

#### Стандарт бүтээгдэхүүний чанарт тавих шаардлага

|  |  |
| --- | --- |
| **Параметрүүд** | **Чанарын үзүүлэлтүүд** |
| Ash (Ad)Үнслэг |  |
| Sulfur (St,d)Нийт хүхэр |  |
| Volatiles (Vdaf)Дэгдэмхий бодисын гарц |  |
| Caking Index (GR.I)Бөсөх индекс (Барьцалдах чанар) | Агуулах, терминалд хүлээн авах үед  | Агуулах, терминалаас ачилт хийх  |

#### Орлуулах бүтээгдэхүүний чанарын зөрүүд тооцох үнийн нэмэгдэл, бууралт

|  |  |  |
| --- | --- | --- |
| **Параметрүүд** | **Зөвшөөрөгдөх хэмжээ** | **Нэмэгдэл / Бууралт (юань, эсхүл доллар/тонн)** |
| Ash (Ad)Үнслэг |  |  |  |
|  |  |
|  |  |
| Sulfur (St,d)Нийт хүхэр |  |  |  |
|  |  |
|  |  |
| Volatiles (Vdaf)Дэгдэмхий бодисын гарц |  |  |  |

# **Хавсралт 4:**

## **Гэрээний дагуу нийлүүлэх 1/3 коксжих нүүрсний чанарын стандарт**

### **Чанарын шаардлага**

#### Стандарт бүтээгдэхүүний чанарт тавих шаардлага

|  |  |
| --- | --- |
| **Параметрүүд** | **Чанарын үзүүлэлтүүд** |
| Ash (Ad)Үнслэг |  |
| Sulfur (St,d)Нийт хүхэр |  |
| Volatiles (Vdaf)Дэгдэмхий бодисын гарц |  |
| Caking Index (GR.I)Бөсөх индекс (Барьцалдах чанар) | Агуулах, терминалд хүлээн авах үед  | Агуулах, терминалаас ачилт хийх  |

#### Орлуулах бүтээгдэхүүний чанарын зөрүүд тооцох үнийн нэмэгдэл, бууралт

|  |  |  |
| --- | --- | --- |
| **Параметрүүд** | **Зөвшөөрөгдөх хэмжээ** | **Нэмэгдэл / Бууралт (юань, эсхүл доллар/тонн)** |
| Ash (Ad)Үнслэг |  |  |  |
|  |  |
|  |  |
| Sulfur (St,d)Нийт хүхэр |  |  |  |
|  |  |
|  |  |
| Volatiles (Vdaf)Дэгдэмхий бодисын гарц |  |  |  |

# **Хавсралт 5:**

## **Гэрээний дагуу нийлүүлэх эрчим хүчний нүүрсний чанарын стандарт**

### **Чанарын шаардлага**

#### Стандарт бүтээгдэхүүний чанарт тавих шаардлага

|  |  |
| --- | --- |
| **Параметрүүд** | **Чанарын үзүүлэлтүүд** |
| Ash (Ad)Үнслэг |  |
| Sulfur (St,d)Нийт хүхэр |  |
| Volatiles (Vdaf)Дэгдэмхий бодисын гарц |  |
| Caking Index (GR.I)Бөсөх индекс (Барьцалдах чанар) | Агуулах, терминалд хүлээн авах үед  | Агуулах, терминалаас ачилт хийх  |

#### Орлуулах бүтээгдэхүүний чанарын зөрүүд тооцох үнийн нэмэгдэл, бууралт

|  |  |  |
| --- | --- | --- |
| **Параметрүүд** | **Зөвшөөрөгдөх хэмжээ** | **Нэмэгдэл / Бууралт (юань, эсхүл доллар/тонн)** |
| Ash (Ad)Үнслэг |  |  |  |
|  |  |
|  |  |
| Sulfur (St,d)Нийт хүхэр |  |  |  |
|  |  |
|  |  |
| Volatiles (Vdaf)Дэгдэмхий бодисын гарц |  |  |  |

# **Хавсралт 6:**

**ТЭЭВЭРЛЭЛТ ХИЙСЭН МЭДЭГДЭЛ**

**№ ….**

1. …. он …. сар …. өдөр

|  |  |
| --- | --- |
| 1. **Бүтээгдэхүүний мэдээлэл**
 |  |
| 1.1 Бүтээгдэхүүний дугаар |  |
| 1.2 Бүтээгдэхүүний нэр |  |
|  1.3 Хэмжээ (тонн, ш) |  |
|  1.4 Тээвэрлүүлэгчийн нэр |  |
|  1.5 Брокерын нэр |  |
|  1.6 Ачаа хүлээн авсан газрын хаяг |  |
|  1.7 Ачсан он, сар, өдөр, цаг |  |
|  1.8 Ачаа хүлээлгэн өгсөн газрын хаяг |  |
| * 1. Буулгасан он, сар, өдөр, цаг
 |  |
| 1. **Тээврийн хэрэгслийн мэдээлэл**
 |  |
|  2.1 Жолоочийн овог, нэр |  |
|  2.2 Автотээврийн хэрэгслийн улсын бүртгэлийн дугаар |  |

# **Хавсралт 7:**

**БИРЖЭЭР АРИЛЖИХ УУЛ УУРХАЙН БҮТЭЭГДЭХҮҮНИЙГ ХҮЛЭЭН АВАХ БАРИМТ**

**№ ….**

1. . он …. сар …. өдөр

|  |  |
| --- | --- |
| 1. **Бүтээгдэхүүний мэдээлэл**
 |  |
| 1.1 Бүтээгдэхүүний нэр |  |
| 1.2 Бүтээгдэхүүний дугаар |  |
|  1.3 Хэмжээ (тонн, ш) |  |
| * 1. Бүтээгдэхүүнийг хадгалсан агуулахын дугаар
 |  |
| 1. **Харилцагчийн мэдээлэл**
 |  |
|  2.1 Нэр |  |
|  2.2 Регистрийн дугаар |  |
|  2.3 Харилцагчийн данс |  |
| * 1. Утас
 |  |
| 1. **Агуулахын мэдээлэл**
 |  |
|  3.1 Нэр |  |
|  3.2 Хүлээлцсэн мэргэжилтний нэр |  |
|  3.3 Албан тушаал |  |
|  3.4 Утас |  |

Харилцагчийн гарын үсэг

Брокерын гарын үсэг

Агуулахын мэргэжилтний гарын үсэг:

# **Хавсралт 8:**

**АГУУЛАХААС БИРЖЭЭР АРИЛЖААЛСАН БҮТЭЭГДЭХҮҮНИЙГ ХҮЛЭЭЛГЭН ӨГӨХ БАРИМТ**

**№ ….**

1. …. он …. сар …. өдөр

|  |  |
| --- | --- |
| 1. **Бүтээгдэхүүний мэдээлэл**
 |  |
| 1.1 Бүтээгдэхүүний нэр |  |
| 1.2 Бүтээгдэхүүний дугаар |  |
|  1.3 Хэмжээ (тонн, ш) |  |
|  1.4 Бүтээгдэхүүнийг хадгалсан агуулахын дугаар |  |
| 1. **Хүлээлгэн өгсөн агуулахын мэдээлэл**
 |  |
|  2.1 Агуулахын нэр |  |
|  2.2 Хүлээлцсэн мэргэжилтний нэр |  |
|  2.3 Албан тушаал |  |
| * 1. Утас
 |  |
| 1. **Хүлээн авсан этгээдийн мэдээлэл**
 |  |
|  3.1 Компанийн нэр |  |
|  3.2 Регистрийн дугаар |  |
|  3.3 Хүлээн авагчийн нэр |  |
|  3.4 Харилцагчийн данс |  |
|  3.5 Утас |  |

Харилцагчийн гарын үсэг

Брокерын гарын үсэг

Агуулахын мэргэжилтний гарын үсэг: